Германия һәм Франция башлыҡтары йәкшәмбе көн сик буйындағы Страсбургта урындағы префектура бинаһында осрашып һөйләште, Европаламент спикеры Мартин Шульцты ла үҙҙәре менән алып, ресторанға барҙы. Осрашыу һөҙөмтәһе буйынса белдереүҙәр эшләнмәһә лә, һүҙ иммиграция, терроризм менән көрәш һәм Британияның Евроберләшмәнән сығыу ихтималлығы хаҡында барыуы билдәле. Бөтә был мәсьәләләр киләһе аҙналағы ЕС саммитында Европа лидерҙары иғтибар үҙәгендә буласаҡ. Берлин һәм Париж элеккесә Лондондың яңы талаптарын ҡабул итергә һәм ташламалар яһарға уйламай, әммә, Анкара һәм Афина менән контакттарҙы әүҙемләштереп, миграция ағымын яйға һалыуҙа уларҙан нәтижәлерәк эш талап итергә йыйына.